Пасля таго як не пагадзіўся перайсці на камсамольскую работу, Вікенцію Андрэевічу давялося памяняць профіль дзейнасці — узначаліў электратэхнічную службу. У яе абавязкі ўваходзіла не толькі абслугоўванне і забеспячэнне работы стацыянарных і перасоўных генератараў, але і асвятленне, пражэктарная гаспадарка, нават бяспека палётаў. І зноў удзячны камандзір сваім падначаленым-матросам за старанне і падтрымку. Вялікі аб'ём работы старанна выконвалі прапаршчыкі Тадэвуш Альбінавіч Пухальскі і Міхаіл Васільевіч Лаўрыновіч.